ANEXA Nr. 2 
la nomenclator
REGULAMENT-CADRU de organizare şi funcţionare a serviciului social de zi:
„ Centrul de Zi Făcăeni”
ARTICOLUL 1
Definiţie
(1) Regulamentul de organizare şi funcţionare este un document propriu al Serviciului social        „ Centrul de zi Făcăeni”, aprobat prin aceeaşi hotarâre a Consiliului Local Făcăeni prin care a fost înfiinţat, în vederea asigurării funcţionării acestuia, cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite etc.
(2) Prevederile prezentului regulament sunt obligatorii atât pentru persoanele beneficiare, cât şi pentru angajaţii Centrului de zi Facaeni  după caz, pentru membrii familiei beneficiarilor, reprezentanţii legali/convenţionali, vizitatori.

ARTICOLUL 2
Identificarea serviciului social
Serviciul social „ Centrul de zi Făcăeni”, cod serviciu social 8891CZ-C-II, înfiinţat şi administrat de furnizorul Primăria Făcăeni, județul Ialomița, acreditat conform Certificatului de acreditare nr. 001873,  deţine Licenţă de funcţionare.

ARTICOLUL 3
Scopul serviciului social
	Scopul serviciului social „ Centrul de zi Făcăeni” este de a implementa servicii complementare demersurilor şi eforturilor familiei, precum şi serviciilor oferite de unităţile de învăţământ şi de alţi furnizori de servicii, pentru a răspunde într-un mod cât mai adecvat nevoilor individuale ale fiecărui copil, ţinând cont şi de contextul lui socio-familiar, prin îndeplinirea unor obiective specifice.
	Centrul de zi Făcăeni este conceput cu scopul prevenirii si interventiei sociale destinate reducerii riscului de abandon familial si scolar al copiilor proveniti din familii vulnerabile din punct de vedere social si economic.
	De asemenea, centru își propune  formarea și consolidarea valorilor, atitudinilor și abilităților pro-sociale şi şcolare a copiilor  proveniţi din familii vulnerabile sau în situație de risc social, precum şi menţinerea în şcoală (frecventarea cursurilor) şi îmbunătăţirea rezultatelor şcolare a copiilor care se află în situaţie de părăsire timpurie a școlii. 
	Centru de zi Făcăeni şi-a propus să responsabilizeze și să implice activ comunitatea în ceea ce privește  procesul de diminuare a riscului de marginalizare socială  a copiilor și famiilor dezavantajate socio-economic.
	Serviciul social “Centru de zi Făcăeni” reprezinta o forma de suport activ acordat copiilor ce provin din familii defavorizate, a caror venituri sunt insuficiente pentru acoperirea nevoilor minime, spatiul de locuit si conditiile de igiena fiind necorespunzatoare cresterii si ingrijirii copiilor.
Serviciul social “Centrul de zi Făcăeni” asigura asistenta si protectie sociala, asistenta psihologica, consiliere familiala, asistenta si ingrijire medicala, educatie scolara, timp de 5 zile pe saptamana intre orele 8.00- 16.30,  o masă caldă zilnic,  pentru un numar de 35 de copii ce provin din familii defavorizate si marginalizate.

ARTICOLUL 4
Cadrul legal de înfiinţare, organizare şi funcţionare
(1) Serviciul social Centrul de zi Făcăeni" funcţionează cu respectarea prevederilor cadrului general de organizare  şi funcţionare a serviciilor sociale reglementat de Legea nr. 292/2011, cu modificările ulterioare, Legea nr.272/2004 republicată, cu modificările şi completările ulterioare, Legea nr. 217/2003 privind prevenirea şi combaterea violenţei în familie, republicată, cu modificările şi completările ulterioare, Legea asistenţei sociale nr. 292/2011, cu modificările ulterioare, Legea nr. 272/2004 privind protectia si promovarea drepturilor copilului, republicata, cu  modificările şi completările ulterioare, Ordinul Nr. 27/2019 din 3 ianuarie 2019 privind aprobarea standardelor minime de calitate pentru serviciile sociale de zi destinate copiilor* pentru aprobarea Standardelor minime obligatorii privind Centrul de Consiliere si Sprijin pentru Parinti si Copii si a Ghidului metodologic de implementare a acestor standarde. 
	 (2) Standard minim de calitate aplicabil: Ordinul Nr. 27/2019 din 3 ianuarie 2019 privind aprobarea standardelor minime de calitate pentru serviciile sociale de zi destinate copiilor	
 (3) Serviciul social „ Centrul de zi Făcăeni” a fost  înfiinţat prin:
a) Hotărârea consiliului local al comunei Făcăeni,  nr. 4/08.03.2013 şi funcţionează în cadrul Primăriei Făcăeni, județul Ialomița- Compartimentului de Asistență Socială Făcăeni.

ARTICOLUL 5
Principiile care stau la baza acordării serviciului social
(1) Serviciul social „ Centrul de zi Făcăeni” se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.
(2) Principiile specifice care stau la baza prestării serviciilor sociale în cadrul „Centrul de zi Făcăeni” sunt următoarele:
a) respectarea şi promovarea cu prioritate a interesului persoanei beneficiare;
b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
c) asigurarea protecţiei împotriva abuzului şi exploatării persoanei beneficiare;
d) deschiderea către comunitate;
e) asistarea persoanelor fără capacitate de exerciţiu în realizarea şi exercitarea drepturilor lor;
f) asigurarea în mod adecvat a unor modele de rol şi statut social, prin încadrarea în unitate a unui personal mixt;
g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitatea de exerciţiu;
h) promovarea unui model familial de îngrijire a persoanei beneficiare;
i) asigurarea unei îngrijiri individualizate şi personalizate a persoanei beneficiare;
j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
l) asigurarea unei intervenţii profesioniste, prin echipe pluridisciplinare;
m) asigurarea confidenţialităţii şi a eticii profesionale;
n) responsabilizarea membrilor familiei, reprezentaţilor legale cu privire la exercitarea drepturilor şi îndeplinirea obligaţiilor de întreţinere;
o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
p) colaborarea Centrului de zi Făcăeni/unităţii cu serviciul public de asistenţă socială.

ARTICOLUL 6
Beneficiarii serviciilor sociale
(1) Beneficiarii serviciilor sociale acordate în „Centrul de zi Făcăeni” sunt:
a) copii aflați în situație de risc, domiciliați  pe raza localității (proveniți din familii numeroase, monoparentale, dezorganizate, cu un nivel scăzut de educație și cultură), existând posibilitatea de abandon școlar și familial;
b) copii aflaţi în risc de abandon şcolar, cu rezultate slabe la învăţătură şi care nu sunt susţinuţi de familie, în  ceea ce priveşte procesul de educaţie;
c)copii ai căror părinți nu lucrează și nu există sprijinul familiei lărgite pentru îngrijirea, securitatea și educarea copilului;
d) părinții/reprezentanții legali ai copiilor care participă la activitățile Centrul de zi Făcăeni;
	 (2) Condiţiile de acces/admitere în centru sunt următoarele:
a) beneficiarii să aibă domiciliul legal pe raza localității Făcăeni, județul Ialomița;
b) beneficiarii să întrunească condițiile de la Art.6, alin.1;
	(3) Documentele care constituie dosarul beneficiarului:
a) cerere de admitere – depusă de părintele/reprezentantul legal al copilului 
b) certificat de naştere (copie) copil şi B.I/C.I dacă este cazul;
c) adeverinţă medicală copil 
d)  buletine de identitate părinţi (copie) 
e) certificat de căsătorie (copie) 
f) sentinţa civilă de divorţ (copie), dacă este cazul 
g) adeverinţă de venituri (de salariat, cupon de pensie, certificat de atestare fiscală, cupon şomaj
h) Raportul de evaluare iniţială/detaliată
i) Dispoziţia de începere a asistării beneficiarului în centru, emisă de către primarul localității, pe baza raportului de evaluare detaliată şi a planului de servicii;
j) Contractul de furnizare a serviciilor sociale - se încheie între beneficiar sau părinţii copilului  sau reprezentantul legal al copilului şi primarul publicităţii. Este un instrument care determină responsabilizarea părţilor şi implicarea acestora în intervenţie ca parte activă. 
k)Planul de servicii, conform legislației în vigoare 
l) Programul personalizat de intervenţie -  PPI – realizat, în echipă, de către personalul de specialitate care lucrează cu beneficiarul cu copilul în centru, 
m) Rapoarte de evaluare a PPI – conţine evaluarea periodică a obiectivelor cuprinse în PPI şi propunerile specialiştilor, pentru actualizarea acestora în funcţie de gradul în care au fost realizate; evaluarea se realizează trimestrial.
n) Programul zilnic al benficiarilor  – elaborat de asistentii sociali in colaborare cu coordontorul serviciul-  ţine seama de nevoile individuale ale beneficiarilor adulti sau copii şi implică îmbinarea tuturor celorlalte activităţi (educative, recreative, de socializare şi deprinderi de viaţă independentă) derulate în centru, adaptate vârstei şi răspunzând nivelului şi potenţialului lor de dezvoltare. Pentru elaborarea acestui program se va ţine seama de recomandările PPI.
 o) Programul activităţilor de recreere – socializare – elaborat de educator –cuprinde activităţile ludice şi de socializare pe care educatorul le desfăşoară cu copiii;
p) Raport de reevaluare a situaţiei socio-familiale a beneficiarului adult sau copil
r) Procese verbale de intalnire a echipei pluridisciplinare
s) Fişa de semnalare obligatorie a situaţiilor de abuz, neglijare şi exploatare a beneficiarului– se completează în cazul în care este identificată o asemenea situaţie; se transmite DGASPC Ialomiţa.
ș) Dispoziţia de încetare a asistării copilului în centru emisă de către primar, pe baza raportului de închidere a cazului;
t) Raport de închidere a cazului;
	 (4) Condiţii de încetare a serviciilor:
Încetarea acordării serviciilor serviciale se face pe baza dispoziţiei primarului comunei Făcăeni, județul Ialomița, în urma propunerii  personalului de specialitate din cadrul serviciul, în următoarele condiţii :
· la expirarea perioadei  menţionate în contract, când se încetează automat, fără a mai fi necesară dispoziţia primarului ;
· la solicitarea scrisă a beneficiarilor ;
· serviciile oferite de catre centru nu mai corespund nevoilor beneficiarului ;
· la constatarea unei îmbunătăţiri semnificative a situaţiei socio-economice și școlare, iar familia asigură condiţii optime de integrare sociala și socială; 
4) Persoanele beneficiare de servicii sociale furnizate în „Centrul de zi Făcăeni” au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
c) să li se asigure păstrarea confidenţialităţii asupra informaţiilor furnizate şi primite;
d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
e) să fie protejaţi de lege atât ei, cât şi bunurile lor, atunci când nu au capacitate de exerciţiu;
f) să li se garanteze demnitatea, intimitatea şi respectarea vieţii intime;
g) să participe la evaluarea serviciilor sociale primite;
h) să li se respecte toate drepturile speciale în situaţia în care sunt minori sau persoane cu dizabilităţi.
(5) Persoanele beneficiare de servicii sociale furnizate în „Centrul de zi Făcăeni” au următoarele obligaţii:
a) să furnizeze informaţii corecte cu privire la identitate, situaţie familială, socială, medicală şi economică, informatii pe care le poate oferi conform varstei;
b) să participe, în raport cu vârsta, situaţia de dependenţă etc. la procesul de furnizare a serviciilor sociale;
c)  să comunice orice modificare intervenită în legătură cu situaţia lor personală;
e) să respecte prevederile prezentului regulament.

ARTICOLUL 7
Activităţi şi funcţii
Principalele funcţii ale serviciului social „ Centrul de zi Făcăeni ” sunt următoarele:
a) de furnizare a serviciilor sociale de interes public general/local, prin asigurarea următoarelor activităţi:
1. reprezintă furnizorul de servicii sociale în contractul încheiat cu persoana beneficiară;
2. asistenţă sociala- întocmește procedura de admitere a copiilor în centru,  pregătirea dosarului cu actele persoanei; întocmește PPI, în echipă- elaborate în funcție de nevoile și particularitățile copilului și  reactualizarea periodică; menține legătura cu familia și întocmește documentele de asistență socială, rapoarte reevaluare, fișe monitorizare;
3. îngrijire pe timpul zilei- existenţa unui program zilnic organizat, elaborate în funcție de nevoile și particularitățile fiecăru copil în parte;
4. acordarea unei mese calde pe zi;
5. asistență medicală primară;
6. activități educaționale-sprijinirea copiilor în efectuarea temelor școlare;
7. activități de recreere și socializare;
8. activități de dezvoltare a deprinderilor de viață independentă;
9. consiliere psihologică și psihopedagogică;
10. orientare școlară și profesională;
11. educație religioasă și asistență spirituală
12.organizarea de evenimente (serbarea zilelor de naștere, Crăciun, Paști, 1 Iunie, începutul/sfârșitul anului școlar, Ziua Familiei)
13. consiliere pentru părinți;

b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
1. organizarea de campanii de informare, sensibilizare, conștientizare a comunității 
2. activităţi de suport al sistemului familial (întâlniri interactive, grupuri de sprijin)
3. încheierea de parteneriate, colaborări și participarea la rețele de acțiune comună cu diverși actori sociali;
4. mijloace mass-media: anunţuri publicitare, articole; 
5.  telefon/fax;
6. materiale publicitare: pliante, fluturaşi, etc;
7. participarea  specialiştilor la cursuri de formare, simpozioane, conferinţe;
8. elaborarea de rapoarte de activitate;

c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1.organizarea de activități de informare la nivelul comunității privind serviciile oferite, modul de accesare și importanța acestora pentru copii și familiile lor;
2. publicarea periodică  a datelor relevante destre activitatea Centrul de zi, cu respectarea legislației în domeniul protecției și promovarea drepturilor copilului și a confidențialității datelor despre beneficiar;
3. actiuni de recrutare a voluntarilor din comunitate;
4 .asigurarea și  derularea de programe  de educare a părinților privind problematica protejării copilului împotriva abuzului, traficului și exploatării;
5. organizarea unor campanii de sensibilizare a comunității referitoare la problematica protecției copilului(prevenirea abandonului și a instituționalizării, a oricărăr forme de exploatare);

d) de asigurare a calităţii serviciilor sociale prin realizarea următoarelor activităţi:
1. elaborarea instrumentelor standardizate utilizate în procesul de acordare a serviciilor;
2. realizarea de evaluări periodice a serviciilor prestate;

e) de administrare a resurselor financiare, materiale si umane ale Centrul de zi prin realizarea următoarelor activităţi:
1.întocmirea bonurilor de consum, bonurilor de transfer și fișelor de magazine;
2.asigură secretariatul Centrul de zi cu înregistrarea corectă a documentelor la intrarea și ieșirea acestora din centru;
3 .întocmește lista de alimente și referatul pentru asigurarea mesei zilnice;
4. întocmește referate de necesitate, referate de specialitate, note justificative pentru toate achizițiile Centrul de zi;
5 .asigură funcționarea în bune condiții a paraturii din dotare luând măsurile necesare pentru întreținerea acestora și a instalațiilor aferente;
6. ia măsurile prevăzute în actele normative privind recepția, manipularea ți depozitarea corespunzătoare a bunurilor material;
7. depistează și mediază orice defecțiuni sau disfuncțiuni care ar putea influența buna desfășurare a activităților Centrul de zi;

ARTICOLUL 8
Structura organizatorică, numărul de posturi şi categoriile de personal
(1) Serviciul social „Centrul de zi Făcăeni” funcţionează cu un număr de 16 total personal,  conform prevederilor  Hotărârii Consiliului Local  Făcăeni,  nr.72 din 14.11.2023, din care:
 a) personalul de conducere: coordonarea centrului este realizata de catre: Ene Mariuta;
 b) personal de specialitate de îngrijire şi asistenţă; personal de specialitate şi auxiliar: 15;
c) voluntari: 6
 (2) Raportul angajat/beneficiar este de 1/4
ARTICOLUL 9
Personalul de conducere
(1) Personalul de conducere poate fi:
a) Șeful  centrului-Ene Mariuta ;
 (2) Atribuţiile personalului de conducere sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programele de instruire şi perfecţionare;
d) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
e) întocmeşte raportul anual de activitate;
f) asigură buna desfăşurare a raporturilor de muncă dintre angajaţii serviciului/Centrul de zi;
g) desfăşoară activităţi pentru promovarea imaginii Centrul de zi în comunitate;
h) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k) organizează activitatea personalului şi asigură respectarea timpului de lucru şi a regulamentului de organizare şi funcţionare;
l)   asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
q) asigură încheierea cu beneficiarii a contractelor de furnizare a serviciilor sociale;
r) alte atribuţii prevăzute în standardul minim de calitate aplicabil.
(3) Funcţiile de conducere se ocupă prin concurs sau, după caz, examen, în condiţiile legii.
(4) Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.
(5) Sancţionarea disciplinară sau eliberarea din funcţie a conducătorilor instituţiei se face în condiţiile legii.
ARTICOLUL 10
Personalul de specialitate de îngrijire şi asistenţă. Personal de specialitate şi auxiliar
(1) Personalul de specialitate, care își  desfășoară activitatea în cadrul Centrului de zi:
a)  asistent medical generalist (325901)
b)  asistent social (263501);
c) infirmieră (532103);
d) instructor-educator pentru activităţi de resocializare (263508) ;
e)  psihopedagog (263412);

(2) Atribuţii ale personalului de specialitate:
a) asistent medical generalist/ infirmiera:
-raspunde de siguranta si integritatea copiilor aflati in centru; 
-face triajul zilnic al copiilor pe care ii are in grija;
-intocmeste planul individualizat de protectie a copilului, preocupandu-se de tratarea individualizata a copiilor in asa fel incat sa-i ajute sa depaseasca cu bine perioada de acomodare in centru.  
-se preocupa de tratarea individualizata a copiilor in asa fel incat sa se stimuleze dezvoltarea psihomotorie a acestora.
-supravegheaza permanent starea de sanatate a copiilor, consemneaza in fisa copilului starea de sanatate, alimentatia primita.
-da relatii despre dezvoltarea si comportamentul copiilor coordonatorului , precum si specialistilor Centrului de zi.
-administreaza medicamentele prescrise de medicul de familie;
-izoleaza suspectii de boli transmisibile si anunta imediat coordonatorul de centru si specialiştii Centrului de zi;
-raspunde de inventarul Centrului de zi;
-supravegheaza corectitudinea efectuarii curateniei curente si generale conform graficului, si instruieste infirmierele in legatura cu normele de dezinfectie  si curatenie;
-supravegheaza respectarea circuitelor corecte pentru rufarie si alimente;
-schimba solutia dezinfectanta la termometre;
-are grija de instrumentar;
-raspunde de dezinfectia tacamurilor, de transportul si pastrarea acestora;
-are grija ca mediul in care traieste copilul sa fie stimulativ pentru acesta, sa aiba mobilier, jucarii si imbracaminte adecvate varstei;
-participa la toaleta copiilor si raspunde de aceasta;
-participa la administrarea alimentatiei copiilor avand grija sa se respecte indicatiile medicului, sa i se formeze copilului deprinderi alimentare corecte.
-cunoaste si respectă normele PSI;
-sa respecte regulile si masurile de aparare impotriva incediilor, aduse la cunostinta, sub orice forma de persoanele desemnate de acesta.
-sa utilizeze potrivit instructiunilor date de primar sau de persoanele desemnate de acesta, substantele periculoase, instalatiile, utilajele, masinile, aparatura si echipamentele de lucru;
-sa nu efectueze manevre si modificari nepermise ale mijloacelor tehnice de protectie sau de interventie pentru stingerea incediilor;
-sa comunice, imediat, primarului ori persoanelor imputernicite de acesta orice situatie pe care este indreptatit sa o considere un pericol de incendiu;
-cunoaste si respecta normele de protectia muncii;
-sespecta regulamentul de ordine interioara al Centrului de zi.
-se preocupa de perfectionarea profesionala.  
-va executa orice sarcini primite pe linie ierahica.
     b) asistent social:
	-participa impreuna cu specialistii echipei pluridisciplinare, la solicitarea acestora, la evaluarea psihosociala a beneficiarilor
	-participa impreuna cu specialistii echipei pluridisciplinare, la solicitarea acestora, la intocmirea anchetelor sociale ale copiilor care fac parte din grupul tinta al Centrul de zi si tabloul familial ;
	-participa impreuna cu specialistii echipei pluridisciplinarea, la solicitarea acestora, la intocmirea dosarelor  copiilor beneficiari, cu actele necesare, incluzand si PLANUL INDIVIDUALIZAT DE PROTECTIE ;
	-participa impreuna cu specialistii echipei pluridisciplinarea, la solicitarea acestora, la elaborarea, negocierea si coordonarea aplicarii Planurilor de interventie individualizata ;
	-participa impreuna cu specialistii echipei pluridisciplinarea, la solicitarea acestora, la mentinerea permanenta a legaturii cu familiile copiilor beneficiari, in vederea sprijinirii acestora, pentru a depasi perioada de criza sociala.
	-initiaza, periodic, activitati menite sa dezvolte deprinderi sanatoase de viata la beneficiari, facand referire la comportamentele pro-sociale sau pro-normative, precum si la comportamentele antisociale ;
	-participa impreuna cu specialistii echipei pluridisciplinarea, la solicitarea acestora,  la reevaluarea trimestriala a situatiei fiecarui copil beneficiar, intocmind rapoartele la anchetele sociale efectuate, cu propunerile care se impun ;
	-participa impreuna cu specialistii echipei pluridisciplinarea, la solicitarea acestora, la identificarea de noi familii aflate in risc de abandon familial si copii in risc de abandon scolar, care pot beneficia de serviciile Centrul de zi;
	-organizeaza, periodic,  intalniri  cu copiii si familiile lor, in vederea oferirii de informatii si sprijin social ;
	-participa impreuna cu specialistii echipei pluridisciplinarea, la solicitarea acestora, la activitati de evaluare, consiliere, reintegrarea socio-profesionala si asistarea beneficiarilor si a familiilor acestora.
	-participa impreuna cu specialistii echipei pluridisciplinarea, la solicitarea acestora, la mentinerea relatiei cu reteaua de interventie (politie, parchet, scoala, judecatorie, biserica etc) ;
	-participa impreuna cu specialistii echipei pluridisciplinarea, la solicitarea acestora, la elaborarea si tehnoredactarea rapoartelor de ancheta sociala 
a  managementul cazurilor aflate in centru ;
	-participa impreuna cu specialistii echipei pluridisciplinarea, la solicitarea acestora, la supravegherea reintegrarii in familie a copiilor din centru, pastrarea legaturii cu mediul familial si scolar ;
	-participa impreuna cu specialistii echipei pluridisciplinarea, la solicitarea acestora, la mentinerea legaturii cu scoala din localitate;
	-initiaza intalniri comune ale parintilor copiilor din centru pentru a promova metode si rezultate care pot fi replicate.
	c) instructor-educator pentru activităţi de resocializare
	-planifica, organizeaza  si desfasoara activitatile instructiv- educative ;
	-sustine copiii in efectuare temelor pentru a doua zi;
	-elaboreaza programul educational pentru fiecare copil in parte.
	-colaboreaza cu specialistii echipei pluridisciplinare pentru implementarea planului personalizat de servicii.
	-dezvolta un demers educational individualizat in vederea respectarii si afirmarii personalitatii copilului.
	-asigura conditiile necesare respectarii dreptului beneficiarilor la joaca, timp liber si activitati recreative potrivite varstei lor.
	-planifica si adapteaza programul de activitati recreative, in functie de preferintele copiilor.
	-contribuie la dezvoltarea limbajului, expresiei grafice, muzicale, plastice si incurajeaza individualizat talentul fiecarui copil.
	-stimuleaza  cretivitatea copiilor, initiativa acestora.
	-implica pe copii in activitatile cotidiene ale Centrul de zi.
	-ofera exemplul personal copiilor, mai ales in ceea ce priveste comportamentul si tinuta.
	-supravegheaza si sustine beneficiarii in educarea de talente.
	-elaboreaza si promoveaza materiale cu educative cu continut adecvat varstei si asteptarilor copiilor.
	-identifica colaboratori artistici din cadrul scolii din localitate sau din cadrul comunitatii, in vderea desfasurarii de programe artistice comune.
	-consemneaza cu regularitate in caietul de observatii; completeaza si reactualizeaza fisa copilului si/sau alte documente de lucru utilizate in icadrul Centrul de zi.
	-coordoneaza "proiectul personalizat al copilului", ajutandu-l in  alegerea unei traiectorii scolare si profesionale adecvata capacitatilor si preferintelor sale.
	-organizeaza activitati de animatie social asi educativa specifice varstei si asteptarilor beneficiarilor de cel putin 30 minute.
	d)psiholog /psihopedagog/consilier vocațional:
	-sustine cursuri care au ca tema importanţa rolului educaţiei în dezvoltarea  personalităţii individului prin relaţia şcoală – familie;
	-identifica nevoile familiei in ceea ce priveste mentinerea  pozitiva si  permanenta a  relatiei parin- copil-scoala –comunitate;
	-constientizeaza comunitatea cu privire la  importanta colaborarii scoala-
 familie, in procesul de formare a copiilor;
	-prezinta metode alternative  de dezvoltare a relatiei parinti- copii(intelegerea de catre parinti a influentei pe care o pot exercita in comportamentul social al copilului; dobandirea de catre parinti a unor abilitati de care au nevoie pentru a influenta pozitiv comportamentul copiilor);
-prezentarea de materiale informative, precum  si responsabilizarea 
parintilor cu privire la importanta  cunoasterii propriului copil si metode de comunicare  activa cu ei ;
	-colaboreaza cu scoala si familia in formarea si dezvoltarea  capacitatilor copiilor ;
	-conduce  grupa de copii (activitati de management al grupei), avand in vedere eliminarea / atenuarea formalismului in relatia adult-copil.
	-desfasoara activitati de consiliere si orientare socio-profesionala.
	-dezvolta un demers educational individualizat in vederea respectarii si afirmarii personalitatii copilului.
	-determina parintii pentru o implicare reala in viata scolii si implicit in educatia scolara a copiilor;
	-responsabilizeaza parintii in activitatile preconizate de catre Consiliul reprezentativ al parintilor la nivel de unitate scolara.
	-mediaza importanta cunoasterea de catre copii si parintii copiilor a propriilor valori si traditii culturale.
	-asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
	-colaborează cu specialişti din alte centre în vederea soluţionării cazurilor, identificării de resurse;
	-monitorizează respectarea standardelor minime de calitate;
	-sesizează conducerii Centrul de zi situaţii care pun în pericol siguranţa beneficiarului, situaţii de nerespectare a prevederilor prezentului regulament;
	- întocmeşte rapoarte periodice cu privire la activitatea derulată;
	-face propuneri de îmbunătăţire a activităţii în vederea creşterii calităţii serviciului şi respectării legislaţiei;
	-alte atribuţii prevăzute în standardul minim de calitate aplicabil.

ARTICOLUL 11
Personalul administrativ, gospodărie, întreţinere-reparaţii, deservire
Personalul administrativ asigură activităţile auxiliare serviciului social: aprovizionare, mentenanţă, achiziţii etc. şi poate fi:
a) administrator/ magaziner;
b) paznic/fochist,
c)bucatar;
Atribuții personal auxiliar:
· administrator/ magaziner:
	-primeste materialele care se aprovizioneaza , verifica cantitatile indicate in documentele care le insotesc si controleaza cat este posibil calitatea acestora. Raspunde de depozitarea lor in bune conditiuni pentru a se ezita degradarea respectandu-se si normele de protectia muncii si PSI .
	-asigura integritatea tuturor materialelor, a utilajelor de mica mecanizare si a sculelor de mana din dotarea Centrul de zi.
	-colaboreaza cu Serviciul Contabilitate al Primăriei Făcăeni care se ocupa de intocmirea bonurilor de materiale, caruia și furnizeaza denumirea si cantitatea acestora in functie de solicitari.
	-periodic, solicita Serviciului Contabilitate al Primăriei Făcăeni, situatia stocurilor si verifica daca acestea corespund cu ceea ce se afla in magazie. Anunta Serviciul Contabilitate al Primăriei Făcăeni cand stocurile la anumite materiale sunt epuizate.
	-materialele vor fi predate numai in baza bonurilor de materiale intocmite. Verifica daca bonurile se intorc semnate si le pastreaza pentru eventualele confruntari . 
	-sesizeaza in scris coordonatorului Centrul de zi, eventualele deteriorari nejustificate sau lipsa unor accesorii precum si predarea lor in grad avansat de murdarie.
	-deschide fisele de inventar, pe care le tine la zi cu toate modificarile aparute. 
	-raspunde de depozitarea si de remedierea defectiunilor ce pot conduce la accidente de munca.
	-indeplineste orice dispozitie data de sefii ierarhici superiori . 
b) paznic/guard
-asigură paza clădirii, a autovehiculelor şi a altor bunuri ale instituţiei;
-monitorizează intrarea/ieşirea din centru şi împiedică intrarea persoanelor neautorizate;
	-autorizează accesul persoanelor străine (inclusiv părinţi/rude ale copiilor/tinerilor din instituţie) pe bază de identificare şi asigură înscrierea datelor în registrul de acces persoane străine (nume, prenume, adresa, CI);
	-în caz de incendii, dezastre, calamităţi naturale etc. acţionează pentru evacuarea persoanelor şi salvarea bunurilor;
	-în cazul infracţiunilor flagrante sau a altor fapte ilicite opreşte şi predă poliţiei pe făptuitor, bunurile/valorile care fac obiectul infracţiunii;
	-după ora 16.30 nu va permite niciunei persoane străine accesul în incinta instituţiei (curte, clădiri), iar la orale 17 va închide toate uşile de acces în incinta instituţiei;
	-nu va permite intrarea personalului instituţiei pe timp de noapte, când acesta nu are program de lucru şi nici aprobarea conducerii Centrul de zi;
	-are grijă ca personalul Centrul de zi și copiii beneficiari să nu folosească altă cale de acces decât poarta principală;
	-verifică toate persoanele suspecte de a sustrage bunuri ale Centrul de zi, reţinând bunurile sustrase şi anunţând conducerea Centrul de zi;
           -aduce la cunoştinţa conducerii Centrul de zi orice disfuncţii  întâlnite care pot aduce prejudicii sănătăţii copiilor cu nevoi sociale sau speciale din centru sau orice alte evenimente petrecute în timpul executării serviciului;
             -primeşte şi soluţionează şi alte sarcini trasate de conducerea Centrul de zi,  pe linie ierarhică, în limita competenţelor profesionale pe care le are.

c) Bucatar:
	-primeste, cantareste si depoziteaza alimentele necesare prepararii hranei pentru a doua zi in conditii igienico-sanitare corespunzatoare
	-pregateste hrana copiilor din centru  conform meniurilor prestabilite si in conformitate cu metodologia retetarelor existente in functiune;
	-respecta normele igienico-sanitare si sanitar-veterinare in activitatile de preluare, depozitare, de transare, de pregatire si preparare a alimentelor, in preluarea, igienizarea si pastrarea veselei si a instrumentelor folosite la prepararea hranei;
	-efectueaza si intretin curatenia la locul de munca, igienizeaza spatiile, dulapurile de depozitare si suprafetele de pregatire a hranei din bucatarie;
	-colecteaza reziduurile menajere si le evacueaza ritmic, pentru a fi duse de personalul ingrijitor in spatiile special a menajate;
	-respecta si se conformeaza oricaror altor observatii, indicatii, solicitari ale asistentilor medicali si administratorului din centru in ceea ce priveste obiectul activitatii sale sau in oricare alte situatii;
	-interzice intrarea persoanelor neabilitate in spatiile de pregatire a hranei, anuntand orice abatere in aceste sens asistentului medical, administratorului sau coordonatorul Centrul de zi; 
	-anunta administratorul Centrul de zi pentru lipsa sau epuizarea materialelor de igienizare a bucatariei;
	-anunta administratorul sau coordonatorul Centrul de zi despre orice defectiune la instalatia de gaze, plita, retea si aparate electrice, reteaua de apa calda/rece, canalizare, etc.;
	-pastreaza la frigider probele de mancare conform normelor igienico-sanitare in vigoare;
	-periodic, conform normelor igienico-sanitare, sau la cererea asistentului medical al Centrul de zi din cadrul Centrului, isi verifica starea de sanatate, examene clinice si paraclinice specifice –rezultatele sunt depuse la cabinetul medical al Centrul de zi;
	-sesizeaza coordonatorul Centrul de zi despre orice tentativa sau situatie de abuz, neglijare sau exploatare a copilului;
	-asigura, alaturi de tot personalul din centru, realizarea masurilor privind siguranta si securitatea copiilor din centru;

ARTICOLUL 12
Finanţarea Centrul de zi Facaeni
(1) în estimarea bugetului de venituri şi cheltuieli, Centrul de zi are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
(2) Finanţarea cheltuielilor Centrul de zi se asigură, în condiţiile legii, din următoarele surse:
a) din bugetul comunei Făcăeni, județul Ialomița
b) donaţii, sponsorizări sau alte contribuţii din partea persoanelor fizice ori juridice din ţară şi din străinătate;

